钦定古今图书集成/明伦汇编/官常典/第578卷 > 李介
## 钦定古今图书集成/明伦汇编/官常典/第578卷 > 李介

按《明外史》本传：“介字守贞，高密人。成化五年进士。选
庶吉士，改御史，巡盐两浙。还掌河南道事。以四方灾
伤，陈时政数事，帝多采用之。介敢言，遇事不可，辄率
同列论奏，忤帝意，两挞于廷。九载满，擢大理丞，进少卿。弘治改元，迁右佥都御史，巡抚宣府。寻召佐院事，
历兵部左、右侍郎。十年夏，北寇谋犯大同，命介兼左”
佥都御史往督军饷，且经略之。比至，寇已退。乃大修
戎备，察核官田牛具钱还之军，以其资偿军所逋马
价。边人感悦。先后条上便宜二十事。卒，赠尚书。